Artene er særbu, eviggrønne busker og trær. Bladene sitter spredt eller kransstilt, eller mer sjeldent tilsynelatende motsatt. De er som regel likenervede med tre hovednerver, men kan også være fjærnervede. Blomsterstanden er en skjerm som ofte er sittende på de nakne greinene mellom bladkransene. Blomstene er enkjønnede. Hannblomstene har 6 fertile pollenbærere som sitter i 3 kranser. Hunnblomstene har 6 sterile pollenbærere (staminodier). De er utbredt fra India i vest til Japan og Korea i nordøst og Australia i sør.